અત્રે ઉલ્લેખનીય છે કે મુખ્‍યમંત્રી શ્રી વિજયભાઇ રૂપાણીની અધ્‍યક્ષતામાં અછત અંગે લેવાયેલ નિર્ણય જાહેર કરતા ગઇકાલે નાયબ મુખ્‍યમંત્રી શ્રી નીતિન પટેલે જણાવેલ કે રાજયમાં આ વર્ષે ૨૫૦ મી.મી. થી ઓછો વરસાદ થયો હોય અને ભારત સરકારના અન્‍ય ધારાધોરણોમાં સમાવિષ્‍ટ થઇ શકે તેવા ૫૧ તાલુકાઓને અછતગ્રસ્‍ત જાહેર કરવાનો નિર્ણય કરાયો છે. આ તાલુકા અછતગ્રસ્‍ત જાહેર થતાં આ તાલુકાના ગામોમાં ખેડૂતોએ જે વાવેતર કર્યું હોય અને જે ખર્ચ થયું હોય તેમાં ભારત સરકારના ધારાધોરણ મુજબ હેકટર દીઠ રૂા. ૬૮૦૦ સહાય આપવાનો નિર્ણય કર્યો છે. અને વધુમાં વધુ આ સહાય ર હેકટર સુધી ચુકવવામાં આવશે.